شەفەق نیوز/ سەرچەوەیگ ئەمنی لە دیالە،  ئمڕوو سێشەممە،  خەوەردا لە زەخمداری سێیان لە هێزەیل پۆلیس، وە تەقین بومبیگ دانریاگ لە دەورگرد ناحیەی ئەبو سەیدا.
سەرچەوەگە ئەرا ئاژانس شەفەق نیوز وت: سێیان لە ئەندامەیل پۆلیس لەوەر تەقین بومبیگ دانریاگ لەبان دەوریەیگ سەروە فەوج فریاکەفتن پۆلیس هەشتەم نموونەیی لە ئاوای چەلەبی لە دەورگرد ناحیەی ئەبو سەیدا زەخمدار بۊن.
وتیش؛ هێزەیل پۆلیس هەڵمەتیگ ئەرا وەشکین وە مینەی جیوەجیکرەیل پەلامارەگە کردن، و زەخمدارەیلە وەرەو خەسەخانە بریان.
